Obi-Van Kenobi

Obi-Van "Ben" Kenobi () — "Ulduz müharibələri" franşizasında personaj. Orijinal trilogiyada Obi-Van köməkçi personaj kimi ceday ustasıdır və İngiltərə aktyoru Alek Ginness tərəfindən canlandırılmışdır. Sonradan buraxılmış prikvel trilogiyasında personajın daha gənc versiyası təsvir olunmuşdur. Burada o, Anakin Skayvalker ilə birlikdə iki protaqonistdən biridir və Şotlandiya aktyoru Evan MakQreqor tərəfindən canlandırılmışdır. Orijinal trilogiyada Obi-Van Lyuk Skayvalkerin müəllidir və ona ceday üsullarını öyrədir. O, Dart Vayder ilə dueldə özünü qurban verir, Qalaktik imperiyaya qarşı mübarizəsində Lyuka güc vasitəsilə rəhbərlik edir. Hadisələri on illər əvvəl baş verən prikvel trilogiyasında Obi-Van əvvəlcə ceday ustası Kvay-Qon Cinnin padavanı olur, sonra isə Lyukun atası, sonradan qaranlıq tərəfə keçərək Dart Vayder olan Anakinin müəllimi və dostuna çevrilir. Personaj sikvel trilogiyasında protaqonist Rey ilə danışan cisimsiz bir səs kimi təsvir edilmişdir. O, tez-tez müxtəlif "Ulduz müharibələri" mediasında protaqonist kimi təqdim olunur.

Orijinal "Ulduz müharibələri" (1977) filmində Obi-Van rolunda çıxış edən Ginnes "Ən yaxşı köməkçi aktyor" nominasiyası üzrə Oskar mükafatına nominasiya qazanmışdır. Bu, "Ulduz müharibələri" film seriyasında yeganə aktyorluq nominasiyasıdır. MakQreqorun prikvellərdəki rolu da təriflənmişdir və trilogiyanın diqqət çəkən məqamlarından biri hesab olunur. MakQreqor mövzusu "Sithin intiqamı"nın hadisələrindən on il sonra və "Yeni ümid"dən əvvəlki hadisələri əhatə edən, "Disney+" striminq xidmətində yayımlanacaq serialda rolu yenidən canlandıracaq.

 Qəbul 
Tənqidçilər Artur əfsanəsindən Obi-Van və Merlin arasında paralellər aparırlar. Biri Anakin Skayvalker, digəri Uter Pendraqonun müəllimi olur, hər iki halda xəyanətə uğrayırlar və müəllim keçmiş tələbəsinin oğlunu (müvafiq olaraq Lyuk Skayvalker və Kral Artur) öyrətməyə başlayır.Evans Lansing Smith, Nathan Robert Brown. The Complete Idiot’s Guide to World Mythology . Penguin, 2008.

 İstinadlar 

 Əlavə ədəbiyyat 


 The New Essential Guide to Characters, revised edition, 2002. Daniel Wallace, Michael Sutfin, 
 Star Wars Episode I Who's Who: A Pocket Guide to Characters of the Phantom Menace, hardcover, 1999. Ryder Windham, 
 Star Wars: Power of Myth, 1st edition paperback, 2000. DK Publishing, 
 Star Wars: The Visual Dictionary, hardcover, 1998. David West Reynolds, 
 Star Wars: The Phantom Menace: The Visual Dictionary, hardcover, 1999. David West Reynolds, 
 Star Wars: Attack of the Clones: The Visual Dictionary, hardcover, 2002. David West Reynolds, 
 Star Wars: Revenge of the Sith: The Visual Dictionary, hardcover, 2005. James Luceno, 
 Revised Core Rulebook (Star Wars Roleplaying Game), 1st edition, 2002. Bill Slavicsek, Andy Collins, J.D. Wiker, Steve Sansweet, 
 Star Wars Roleplaying Game Core Rulebook, 1st edition, 2000. Bill Slavicsek, Andy Collins, 

 Xarici keçidlər 


 Obi-Wan Kenobi on IMDb

Kateqoriya:Fentezi personajları
Kateqoriya:Uydurma səfirlər
Kateqoriya:Yerdənkənar superqəhrəmanlar
Kateqoriya:Uydurma komandirlər
Kateqoriya:Uydurma sürgün olunanlar
Kateqoriya:Uydurma generallar
Kateqoriya:Uydurma kabuslar
Kateqoriya:Uydurma qılınc ustaları
Kateqoriya:Ulduz müharibələri personajları